b"\n_START_ARTICLE_\nRussell-Einstein-manifestet\n_START_PARAGRAPH_\nRussell-Einstein-manifestet var et manifest underskrevet af elleve fremtr\xc3\xa6dende videnskabsm\xc3\xa6nd. Manifestet fremh\xc3\xa6ver faren ved kernev\xc3\xa5ben og dannede siden grundlag for Pugwashbev\xc3\xa6gelsen. Manifestet udarbejdedes hovedsageligt af Bertrand Russell._NEWLINE_Bertrand Russell begyndte sit arbejde med manifestet, efter at have optr\xc3\xa5dt i (Man's Peril) p\xc3\xa5 BBC i julen 1954 med samme tema. Han stilede 11. februar 1955 et brev til Albert Einstein med et forslag til en udtalelse om faren ved (atom)krig, fremsat af en uds\xc3\xb8gt skare fremst\xc3\xa5ende videnskabsm\xc3\xa6nd af forskellig ideologisk overbevisning. Einstein svarede positivt 16. februar. Derefter fortsatte de deres korrespondance frem til 11. april, hvor Einstein gav sin godkendelse af manifestet i dets endelige udformning. Det var Einsteins sidste offentlige tilkendegivelse inden sin d\xc3\xb8d en uge senere ._NEWLINE_Manifestet offentliggjordes ved en pressekonference 9. juli 1955 i Caxton Hall, London."